b'\n_START_ARTICLE_\nBoris Demidovi\xc4\x8d\n_START_PARAGRAPH_\nBoris Pavlovi\xc4\x8d Demidovi\xc4\x8d (ruski: \xd0\x91\xd0\xbe\xd1\x80\xd0\xb8\xd1\x81 \xd0\x9f\xd0\xb0\xd0\xb2\xd0\xbb\xd0\xbe\xd0\xb2\xd0\xb8\xd1\x87 \xd0\x94\xd0\xb5\xd0\xbc\xd0\xb8\xd0\xb4\xd0\xbe\xd0\xb2\xd0\xb8\xd1\x87; bjeloruski: \xd0\x91\xd0\xb0\xd1\x80\xd1\x8b\xd1\x81 \xd0\x9f\xd0\xb0\xd1\x9e\xd0\xbb\xd0\xb0\xd0\xb2\xd1\x96\xd1\x87 \xd0\x94\xd0\xb7\xd0\xb5\xd0\xbc\xd1\x96\xd0\xb4\xd0\xbe\xd0\xb2\xd1\x96\xd1\x87), (Novogrudok, 2. o\xc5\xbeujka 1906. - Moskva, 23. travnja 1977.) - bjeloruski matemati\xc4\x8dar_NEWLINE_Boris Demidovi\xc4\x8d je ro\xc4\x91en u obitelji nastavnika.  Nakon \xc5\xa1to je diplomirao 1923., dodatno je studirao za nastavnika fizike i matematike do 1927. Imao je ponudu za posao u Bjelorusiji, ali je radije oti\xc5\xa1ao u Rusiju._NEWLINE_\xc4\x8cetiri godine je slu\xc5\xbeio kao profesor matematike u srednjim \xc5\xa1kolama na podru\xc4\x8dju Smolenska i Brjanska. Predaje u Moskvi od 1931. godine. U isto vrijeme, postaje postdiplomantski student na Matemati\xc4\x8dkom institutu Moskvskog dr\xc5\xbeavnog sveu\xc4\x8dili\xc5\xa1ta. Pod vodstvom Andreja Kolmogorova radio je na teoriji funkcija prave varijable. Kolmogorov je primijetio, da je Demidovi\xc4\x8d zainteresiran za probleme diferencijalnih jednad\xc5\xbebi pa ga je pozvao, da mu se pridru\xc5\xbei u prou\xc4\x8davanju kvalitativne teorije obi\xc4\x8dnih diferencijalnih jednad\xc5\xbebi pod vodstvom Vja\xc4\x8deslava Stepanova._NEWLINE_Nakon postdiplomskog studija 1935., radio je na Odjelu za matematiku u Zavodu ko\xc5\xbearske industrije. Od 1936. je suradnik na Matemati\xc4\x8dkom fakultetu Moskovskog dr\xc5\xbeavnoga sveu\xc4\x8dili\xc5\xa1ta. Do svoje smrti, trajno je ostao \xc4\x8dlan osoblja. Postao je doktor znanosti, sveu\xc4\x8dili\xc5\xa1ni profesor i dobio je po\xc4\x8dasni naslov "zaslu\xc5\xbenog znanstvenika RSFSR-a"._NEWLINE_Iznenada je umro 23. travnja 1977. od akutne kardiovaskularne insuficijencije._NEWLINE_Demidovi\xc4\x8d je uglavnom radio u pet podru\xc4\x8dja: dinami\xc4\x8dki sustavi s integralnim invarijantima, periodi\xc4\x8dna i kvazi-periodi\xc4\x8dna rje\xc5\xa1enja obi\xc4\x8dnih diferencijalnih jednad\xc5\xbebi; diferencijalni sustavi; ograni\xc4\x8dena rje\xc5\xa1enja obi\xc4\x8dnih diferencijalnih jednad\xc5\xbebi; odr\xc5\xbeivost obi\xc4\x8dnih diferencijalnih jednad\xc5\xbebi u posebice orbitalnoj stabilnosti dinami\xc4\x8dkih sustava._NEWLINE_Uz znanstvene i obrazovne aktivnosti istodobno je predavao na nekoliko vode\xc4\x87ih sveu\xc4\x8dili\xc5\xa1ta u Moskvi._NEWLINE_Njegovo iskustvo kao profesora, ogleda se u knjigama iz matemati\xc4\x8dke analize, koje su prevedene na mnoge strane jezike, uklju\xc4\x8duju\xc4\x87i i hrvatski jezik te se koriste kao sveu\xc4\x8dili\xc5\xa1na literatura._NEWLINE_\xc4\x8cesto je sudjelovao na znanstvenim skupovima i aktivno je sura\xc4\x91ivao s uredni\xc5\xa1tvima raznih matemati\xc4\x8dkih \xc4\x8dasopisa.'